Diari Oficial de la Generalitat Valenciana


Sumari del DOGV 2426, del 12-01-1995 (1995/833533)

ORDRE de 28 de setembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres (primera part) de l'Actuació Inversió Hidràulica Rural (pous) en la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/28/(1)/dof/vci/html**

### Dades del document

Número de DOGV
:   2426

Data del DOGV
:   12-01-1995

Secció del DOGV
:   DISPOSICIONS GENERALS

Número del document
:   1995/833533


Data del document
:   28-09-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 28 de setembre de 1994, de la Conselleria d'Agricultura, Pesca i Alimentació, per la qual s'aprova el Pla d'Obres (primera part) de l'Actuació Inversió Hidràulica Rural (pous) en la Comunitat Valenciana.   
Mitjançant l'Acord del Govern Valencià de 13 de setembre de 1994, es declarava d'interès general i d'urgència la realització d'obres d'infrastructura hidràulica en pous de reg, sondatges, instal·lacions electromecàniques i connexions a les xarxes de reg, per a pal·liar els efectes de la sequera en la Comunitat Valenciana.  
El Servei d'Infrastructures i Recursos Hidràulics de la conselleria ha redactat el pla d'obres corresponent, en el qual s'inclouen les obres i actuacions més urgents per a pal·liar la sequera en les tres províncies, atenent les necessitats manifestades pels regants i les seues organitzacions més representatives. Plans d'obres posteriors permetran completar aquestes infrastructures amb la finalitat d'augmentar tant com es puga la garantia dels subministraments d'aigua als regadius de la comunitat.  
Examinat el pla d'obres esmentat, aquesta conselleria considera que les obres que s'hi inclouen han estat classificades adequadament, conformement amb el que es determina en l'article 62 de la Llei de Reforma i Desenvolupament Agrari i en els articles 25.2 i 27.1 de la Llei de Contractes de l'Estat, i que són les més convenients per a pal·liar els efectes de la sequera, alhora que poden constituir una reserva hidràulica estratègica per al futur, una vegada superades les adverses condicions climatològiques presents. Per això,  
ORDENE:  
Article primer  
S'aprova el Pla d'Obres (primera part) de l'Actuació Inversió Hidràulica Rural (pous) en la Comunitat Valenciana.  
Article segon  
D'acord amb l'article 61 i 62 de la Llei de Reforma i Desenvolupament Agrari, es classifiquen totes les obres com a d'interès general i seran finançades i executades per l'administració.  
Article tercer  
La Direcció General d'Estructures Agràries i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
DISPOSICIó FINAL  
Aquesta ordre vigeix des del mateix dia de la publicació en el Diari Oficial de la Generalitat Valenciana.  
València, 28 de setembre de 1994  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI